rejauldu/bengali-wikipedia huggingface dataset:
thumb|গোধূলির সময় আখ ক্ষেতে একটি জম্বি। জম্বি শব্দটি হাইতিয়ান লোককাহিনী থেকে এসেছে, যেখানে জম্বি হল একটি মৃতদেহ যা বিভিন্ন পদ্ধতির মাধ্যমে পুনরুজ্জীবিত করা হয়। এদের দেহ জীবন্ত কিন্তু মস্তিষ্ক অচল বা মৃত। অনেক সময় কিছু ভাইরাসের কারনেও সাধারণ মানুষ জম্বিতে পরিণত হয়। এগুলোকে বলে জম্বি ভাইরাস। জম্বিদের শারীরিক এবং মানসিক কোনো অনুভূতি থাকে না। এরা রক্তের এবং মাংসের পিপাসু হয়ে থাকে। যাদের শরীরে জম্বি ভাইরাস নেই জম্বিরা তাদের আক্রমণ করে। জম্বির ভাইরাস যার শরীরে একবার প্রবেশ করে সে মানুষ জম্বিতে পরিণত হয়। ধরা যাক কোনো "A" মানুষকে জম্বি আক্রমণ করেছে, এবং সেই "A" মানুষটির শরীরে রক্তের মাধ্যমে জম্বি ভাইরাস প্রবেশ করেছে, তাহলে সেই "A" মানুষটি জম্বিতে পরিণত হবে। জম্বি হওয়ার কারণে মানুষটির মস্তিষ্কের বিকৃতি ঘটবে। এবং অতঃপর যদি দেখা যায় সেই "A" মানুষটি নতুন একটি স্বাভাবিক "B" মানুষকে আক্রমণ করে, তাহলে সেই "B" মানুষটির দেহেও জম্বির বাহক ভাইরাস প্রবেশ করবে। এবং সেই ব্যক্তিটিও জম্বিতে পরিণত হবে। এইভাবে ধীরে ধীরে একটি শৃঙ্খল তৈরি হতে থাকে।  আধুনিক মিডিয়ায় মৃতদের পুনরুজ্জীবিত করার প্রক্রিয়া হিসেবে প্রায়ই জাদুর পরিবর্তে বৈজ্ঞানিক কাল্পনিক পদ্ধতি যেমন বাহক, ছত্রাক, বিকিরণ, মানসিক রোগ, ভেক্টর, প্যাথোজেন, পরজীবী, বৈজ্ঞানিক দুর্ঘটনা ইত্যাদি প্রদর্শিত হয়ে থাকে।  তথ্যসূত্র  বিষয়শ্রেণী:লোমহর্ষক কল্পকাহিনী বিষয়শ্রেণী:সংস্কৃতিতে বিষয় বিষয়শ্রেণী:হাইতির সংস্কৃতি
মৌসুমী নাগ হচ্ছেন একজন বাংলাদেশী মডেল ও অভিনেত্রী। ২০০৬-এ "সুরে আঁকা ছবি" নাটকে অভিনয়ের মাধ্যমে তার মিডিয়া জগতে অভিষেক ঘটে। সুরে আঁকা ছবি ছিল তার প্রথম বাণিজ্যিক সাফল্য লাভ করা টিভি নাটক। এর পরে, তিনি ১৫০টি নাটকে অভিনয় করেছেন। মৌসুমী নাগ বর্তমানে বাংলাদেশী টিভি নাটক শিল্পের জনপ্রিয় নামগুলির একটি। তিনি বাংলা চলচ্চিত্রেও অভিনয় করেছেন।   কর্মজীবন  রান আউট চলচ্চিত্রে অভিনয়ের মাধ্যমে তিনি আরো জনপ্রিয়তা লাভ করেন। এই চলচ্চিত্রে, তিনি অন্য আরেক বিখ্যাত বাংলাদেশি অভিনেতা সজল নূর-এর বিপরীতে অভিনয় করেন। এটি বহুল জনপ্রিয়তা লাভ করে এবং একটি বক্স অফিসের সফল চলচ্চিত্র। তিনি এই ছবিটিতে অভিনয় করে ভাল স্বীকৃতি লাভ করেন এবং তারপরে তিনি ঢালিউডের আরো কিছু চলচ্চিত্রে অভিনয় করেন, যেমন "ফিল মাই লাভ" এবং আরও কিছু চলচ্চিত্র।   ব্যক্তিগত জীবন  মৌসুমী নাগ ২০০০ সালে "মিঠু বিশ্বাসকে" বিয়ে করেন। তারপর তিনি তার নাম মৌসুমী বিশ্বাস নামে পরিবর্তন করেন। এই দম্পতির একটি পুত্র সন্তান আছে, যার নাম "পৃথ্বী বিশ্বাস"। কিছু বছর পর, মৌসুমী মিঠু বিশ্বাসের সঙ্গে বিবাহ বিচ্ছেদ করেন এবং ২৯ আগস্ট ২০১৩-এ শোয়েব ইসলামকে বিয়ে করেন। এই দম্পতির দুটি সন্তান রয়েছে, প্রথমজন ছেলে, ১৪ সেপ্টেম্বর ২০১৫-এ তার জন্ম হয়। দ্বিতীয় মেয়ে, ১০ মার্চ ২০২৪-এ তার জন্ম হয়।   চলচ্চিত্র ও নাটক   রান আউট  প্রার্থনা   ফিল মাই লাভ'   ফুল এইচডি'' ফ্রম বাংলাদেশ (চলচ্চিত্র)  আরও দেখুন  বাংলাদেশের চলচ্চিত্র   তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:ঢাকার ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:বাংলাদেশী মঞ্চ অভিনেত্রী বিষয়শ্রেণী:বাংলাদেশী হিন্দু বিষয়শ্রেণী:বাঙালি হিন্দু বিষয়শ্রেণী:ঢাকার অভিনেত্রী
H (উচ্চারণ: এইচ বা হেইচ, "H" Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993); "aitch" or "haitch", op. cit.) লাতিন বর্ণমালার ৮ম বর্ণ।   কম্পিউটিং কোড    ১ এছাড়াও DOS, উইন্ডোজ, আইএসও-৮৮৫৯ এবং এনকোডিংগুলির ম্যাকিনটোশ পরিবারসহ আসকি ভিত্তিক এনকোডিংগুলির জন্য।  অন্যান্য উপস্থাপনা    তথ্যসূত্র    বহিঃসংযোগ       বিষয়শ্রেণী:আইএসও মৌলিক লাতিন অক্ষর
+ ন্যাভিগেশন টেমপ্লেট তুলনা  Collapsible  শিরোলেখ রং চিত্র  গ্রুপ  শৈলী (শরীর)  স্থিতিমাপ/সমূহ  উদাহরণ  collapsible  navbox Left/right of body          collapsible  navbox Left/right of body and/or in each list          collapsible  navbox Left/right of columns          collapsible  navbox         + Collapsible attributes ধরন  CSS classes  জাভাস্ক্রিপ্ট  Collapses when  Custom  initial state  Nesting Collapsible tables collapsible Defined in Common.js 2 or more autocollapse on page      বিষয়শ্রেণী:Documentation shared content templates
হেপারিন, যা আনফ্রাকশনেটেডড হেপারিন ( UFH ) নামেও পরিচিত, একটি ওষুধ এবং প্রাকৃতিকভাবে তৈরি গ্লাইকোসামিনোগ্লাইকান ।  ওষুধ হিসাবে এটি অ্যান্টিকোয়াগুল্যান্ট (রক্ত পাতলাকারক) হিসাবে ব্যবহৃত হয়।  বিশেষত এটি হার্ট অ্যাটাক, অস্থিত অ্যানজাইনা এবং শিরা বা ধমনীতে রক্ত জমাট বাঁধা প্রতিরোধ ও চিকিৎসার জন্য ব্যবহৃত হয়।   এটি শিরা বা ত্বকের নীচে ইনজেকশন দ্বারা দেওয়া হয়।  অন্যান্য ব্যবহারের ক্ষেত্রে টেস্ট টিউব এবং কিডনি ডায়ালাইসিস মেশিন ভিতরেও ব্যবহার করা হয়ে থাকে।   সাধারণ পার্শ্ব প্রতিক্রিয়ার মধ্যে রয়েছে রক্তপাত, ইনজেকশনের স্থলে ব্যথা এবং রক্তের প্লেটলেট কমে যাওয়া ।  গুরুতর পার্শ্বপ্রতিক্রিয়াগুলির মধ্যে রয়েছে হেপারিন-ইনডিউসড থ্রম্বোসাইটোপেনিয়া ।  যাদের কিডনির কার্যকারিতা দুর্বল তাদের জন্য আরও সতর্কতার প্রয়োজন।  হেপারিন গর্ভাবস্থায় এবং বুকের দুধ খাওয়ানোর সময় ব্যবহারের জন্য তুলনামূলকভাবে নিরাপদ বলেই প্রতীয়মান হয়।  হেপারিন সকল স্তন্যপায়ী প্রাণীতে বেসোফিল এবং মাস্ট কোষ থেকে উৎপন্ন হয়।   হেপারিন আবিষ্কার 1916 সালে ঘোষণা করা হয়েছিল  এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে।  উন্নয়নশীল বিশ্বে পাইকারি খরচ (প্রতিরোধের জন্য ব্যবহৃত হলে) প্রতি মাসে প্রায় US$9.63–37.95।  মার্কিন যুক্তরাষ্ট্রে প্রতি মাসে প্রায় $25–50 খরচ পড়ে।  হেপারিনের একটি খণ্ডিত সংস্করণও (যা কম আণবিক ওজনবিশিষ্ট হেপারিন নামে পরিচিত) পাওয়া যায়।   চিকিৎসায় ব্যবহার   thumb|ইনজেকশনের জন্য হেপারিন সোডিয়ামের একটি শিশি  হেপারিন অ্যান্টিকোয়াগুলান্ট হিসেবে কাজ করে, যা রক্তে জমাট বাঁধা এবং বিদ্যমান জমাট বাঁধার বিস্তৃতি প্রতিরোধ করে। হেপারিন নিজে থেকে ইতোমধ্যে তৈরি হওয়া জমাট ভাঙতে পারে না, বরং এটি থ্রম্বিন এবং অন্যান্য প্রোকোয়াগুলান্টের সেরাইন প্রোটিজ বাধাগ্রস্ত করার মাধ্যমে জমাট বাঁধা প্রতিরোধ করে। সাধারণত নিম্নোক্ত অবস্থাগুলির জন্য অ্যান্টিকোয়াগুলান্ট হিসেবে হেপারিন ব্যবহার করা হয়:  অ্যাকিউট করোনারি সিনড্রোম, যেমন NSTEMI অ্যাট্রিয়াল ফাইব্রিলেশন ডিপ-ভেইন থ্রম্বোসিস এবং পালমোনারি এম্বোলিজম (প্রতিরোধ ও চিকিৎসা উভয়ই) অন্যান্য থ্রম্বোটিক অবস্থা এবং অবস্থাসমূহ কার্ডিওপালমোনারি বাইপাস হার্ট সার্জারির জন্য ECMO সার্কিট এক্সট্রাকর্পোরিয়াল লাইফ সাপোর্ট এর জন্য হেমোফিল্ট্রেশন কেন্দ্রীয় বা পার্শ্ববর্তী শিরায় ক্যাথেটারসমূহ স্থাপন  হেপারিন এবং এর নিম্ন-আণবিক ভরবিশিষ্ট উপজাত (যেমন, এনোক্সাপারিন, ডালটেপারিন, টিনজাপারিন) ঝুঁকিপূর্ণ ব্যক্তিদের ডিপ ভেইন থ্রম্বোসিস এবং পালমোনারি এম্বোলি প্রতিরোধে কার্যকর, তবে কোনটি মৃত্যুহারের প্রতিরোধে বেশি কার্যকর তার কোনো প্রমাণ নেই।  অ্যানজিওগ্রাফিতে, ২ থেকে ৫ ইউনিট/মিলি লিটার আনফ্রাকশানেটেড হেপারিন স্যালাইন ফ্লাশ ক্যাথেটার লক দ্রবণ হিসেবে ব্যবহৃত হয়, যা গাইডওয়্যার, শিথ, এবং ক্যাথেটারের রক্ত জমাট বাঁধা প্রতিরোধ করে এবং এই ডিভাইসগুলো থেকে রক্তনালি সিস্টেমে থ্রম্বাস বিচ্ছিন্ন হওয়ার ঝুঁকি কমায়।  আনফ্রাকশানেটেড হেপারিন হেমোডায়ালাইসিস-এ ব্যবহৃত হয়। নিম্ন-আণবিক-ভরবিশিষ্ট হেপারিন-এর তুলনায় আনফ্রাকশানেটেড হেপারিনের অ্যান্টিকোয়াগুলান্ট কার্যকারিতা ডায়ালাইসিসের পর দীর্ঘস্থায়ী হয় না এবং এর খরচ কম। তবে হেপারিনের স্বল্পমেয়াদি কার্যকারিতা অব্যাহত রাখতে ক্রমাগত ইনফিউশন প্রয়োজন। একই সময়ে, আনফ্রাকশানেটেড হেপারিনের হেপারিন-প্রভাবিত থ্রম্বোসাইটোপেনিয়ার ঝুঁকি বেশি।   তথ্যসূত্র   বিষয়শ্রেণী:হরমোন বিষয়শ্রেণী:রক্ত কোষ বিষয়শ্রেণী:হেপারিন
গোহানা () ভারতের হরিয়ানা রাজ্যের সোনিপাত জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৫ মিটার (৭৩৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে গোহানা শহরের জনসংখ্যা হল ৪৮,৫১৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে গোহানা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
থাম্ব| ক্লাব আতলেতিকো বোকা জুনিয়র্স একটি আর্জেন্টিনীয় ক্লাব যা বুয়েনোস আইরেসের নিকটবর্তী লা বোকায় অবস্থিত। ক্লাবে বিভিন্ন ধরনের কার্যক্রম চালু থাকলেও বোকা জুনিয়র্স মূলত তাদের ফুটবল দলের কারণেই অধিক পরিচিত যা বর্তমানে আর্জেন্টিনীয় প্রিমেরা দিবিসিওন খেলে।  বোকা জুনিয়র্স আর্জেন্টিনা এবং বিশ্বের সবচেয়ে সফল ফুটবল দলগুলোর অন্যতম, যা এখন পর্যন্ত ৫০টি দাপ্তরিক শিরোপা জিতেছে। সর্বশেষ তারা জিতে ২০১১ কোপা আর্জেন্টিনা শিরোপা। বোকা জুনিয়র্সের ঘরোয়া শিরোপাগুলোর মধ্যে রয়েছে ২৪টি প্রিমেরা দিভিশন শিরোপা, দুইটি কোপা আর্জেন্টিনা, দুইটি কোপা দি কম্পেতেনসিয়া জকি ক্লাব, ৫টি কোপা ড. কার্লোস ইবারগুরেন এবং একটি কোপা এস্তিমুলো (এএএফ)। আন্তর্জাতিক ক্ষেত্রে তারা ১৮টি শিরোপা জিতেছে, যা এ.সি. মিলানের সাথে যৌথভাবে একটি রেকর্ড। অবশ্য, বোকা জুনিয়র্স অপেশাদার ক্লাব থাকাকালেও দুইটি আন্তর্জাতিক শিরোপা জিতে। ১৯১৯ সালে টাই কাপ এবং ১৯২০ সালে কোপা দি অনর কুসেনিয়ের। প্রতিযোগিতা দুইটি শুরু হয় কনমেবল প্রতিষ্ঠার পূর্বে। বোকা জুনিয়র্সের আন্তর্জাতিক শিরোপা গুলোর মধ্যে রয়েছে ৬টি কোপা লিবের্তাদোরেস, ৪টি রিকোপা সাউদামেরিকানা, ৩টি ইন্টারকন্টিনেন্টাল কাপ ২টি কোপা সাউদামেরিকানা, ১টি কোপা অরো, ১টি সুপারকোপা সাউদামেরিকানা, ১টি সুপারকোপা মাস্টার্স, ১টি টাই কাপ এবং একটি কোপা দি অনর কুসেনিয়ের।  800px|center   তথ্যসূত্র    বহিঃসংযোগ   বিষয়শ্রেণী:আর্জেন্টিনার ফুটবল ক্লাব বিষয়শ্রেণী:বোকা জুনিয়র্স বিষয়শ্রেণী:অনির্বাসিত ফুটবল ক্লাব বিষয়শ্রেণী:আন্তর্মহাদেশীয় কাপ (ফুটবল) বিজয়ী ক্লাব বিষয়শ্রেণী:১৯০৫-এ প্রতিষ্ঠিত ফুটবল ক্লাব বিষয়শ্রেণী:১৯০৫-এ আর্জেন্টিনায় প্রতিষ্ঠিত
নয়ন সরকার একজন ভারতীয় রাজনীতিবিদ এবং ভারতের কমিউনিস্ট পার্টি (মার্ক্সবাদী) এর সদস্য। তিনি ৮ সেপ্টেম্বর ২০২৩ সাল থেকে বামুটিয়া বিধানসভা কেন্দ্রের প্রতিনিধিত্বকারী ত্রিপুরা বিধানসভার সদস্য হিসাবে বর্তমান বিজেপি বিধায়ক কৃষ্ণধন দাসকে ১৮৫৪ ভোটের ব্যবধানে পরাজিত করে কাজ করছেন।   তথ্যসূত্র   বিষয়শ্রেণী:ত্রিপুরা বিধানসভার সদস্য ২০২৩-২০২৮ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:জীবিত ব্যক্তি
সোনিয়া আক্তার (জন্ম ১৫ জুলাই ১৯৯৭) একজন বাংলাদেশী সাঁতারু। তিনি ২০১৬ গ্রীষ্মকালীন অলিম্পিকে মেয়েদের ৫০ মিটার ফ্রিস্টাইল বিভাগে অংশগ্রহণ করেন।  তথ্যসূত্র  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী সাঁতারু বিষয়শ্রেণী:বাংলাদেশের অলিম্পিক সাঁতারু বিষয়শ্রেণী:২০১৬ গ্রীষ্মকালীন অলিম্পিকের সাঁতারু বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:২১শ শতাব্দীর বাংলাদেশী নারী বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
জুডেয়া পার্ল () (জন্ম: ১৯৩৬) একজন প্রখ্যাত ইসরায়েলি-বংশোদ্ভূত মার্কিন কম্পিউটার বিজ্ঞানী ও দার্শনিক। তিনি কৃত্রিম বুদ্ধিমত্তা বিষয়ক কাজের জন্য বিখ্যাত। তিনি ২০১১ সালের টুরিং পুরস্কার বিজয়ী। জুডেয়া পার্ল সাংবাদিক ডেনিয়াল পার্লের বাবা যিনি আল কায়েদা কর্তৃক অপহৃত হয়েছেন এবং মারা গেছেন।   জন্ম ও শিক্ষাজীবন  জুডেয়া পার্লের জন্ম ১৯৩৬ সালে তৎকালীন ফিলিস্তিনের তেল আবিবে। তিনি ১৯৬০ সালে তড়িৎ প্রকৌশলে স্নাতক উপাধি অর্জন করেন। পরবর্তীতে যুক্তরাষ্ট্রের রাটগার্স বিশ্ববিদ্যালয় থেকে ১৯৬৫ সালে স্নাতকোত্তর উপাধি এবং একই বছরে যুক্তরাষ্ট্রের পলিটেকনিক ইন্সটিটিউট অব ব্রুকলিন থেকে পিএইচডি উপাধি অর্জন করেন।   কর্মজীবন  জুডেয়া পার্ল উন্নত স্মৃতি ব্যবস্থা (অ্যাডভান্সড মেমোরি সিস্টেম) নিয়ে আরসিএ রিসার্চ ল্যাবরেটরিস অন সুপারকন্ডাকটিভ প্যারামেট্রিক অ্যান্ড স্টোরেজ ডিভাইস অ্যান্ড মেমোরিস ইনকর্পোরেশন নামক প্রতিষ্ঠানে কাজ করছেন। ১৯৭০ সালে লস অ্যাঞ্জেলসের ইউনিভার্সিটি অব ক্যালিফোর্নিয়ার হেনরি স্যামুয়েল স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্স বিভাগে যোগ দেন এবং একই প্রতিষ্ঠানে বর্তমানে কম্পিউটার বিজ্ঞান ও পরিসংখ্যান বিষয়ের অধ্যাপক হিসেবে কাজ করছেন। এছাড়া বিশ্ববিদ্যালয়ের কগনিটিভ সিস্টেমস ল্যাবরেটরির পরিচালক হিসেবেও কাজ করছেন।   গবেষণা    পুরস্কার ও সম্মাননা   ২০১১ সালের এসিএম প্রদত্ত টুরিং পুরস্কার বিজয়ী।   তথ্যসূত্র    বহি:সংযোগ   বিষয়শ্রেণী:১৯৩৬-এ জন্ম বিষয়শ্রেণী:জীবিত ব্যক্তি বিষয়শ্রেণী:কম্পিউটার বিজ্ঞানী বিষয়শ্রেণী:টুরিং পুরস্কার বিজয়ী বিষয়শ্রেণী:হার্ভি পুরস্কার বিজয়ী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:ইসরায়েলি কম্পিউটার বিজ্ঞানী বিষয়শ্রেণী:কৃত্রিম বুদ্ধিমত্তা গবেষক বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ইসরায়েলি ইহুদি বিষয়শ্রেণী:ইসরায়েলি নাস্তিক বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার বিজ্ঞানী বিষয়শ্রেণী:ইহুদি মার্কিন বিজ্ঞানী বিষয়শ্রেণী:ইহুদি মার্কিন নাস্তিক বিষয়শ্রেণী:ইহুদি দার্শনিক বিষয়শ্রেণী:তেল আবিবের ব্যক্তি
আবু হুজাইফা ইবনে উতবা (মৃত্যু: ৬৩৩ সাল) মুহাম্মদের বিখ্যাত সাহচর বা সাহাবী ছিলেন। যিনি বনু আবদে শামস গোত্রের সন্তান। তিনি ৩৪ তম ব্যক্তি হিসাবে ইসলাম গ্রহণ করেন।   নাম ও বংশ পরিচয়   আবু হুজাইফার পিতার নাম উতবা ইবনে রাবিয়াহ এবং মাতার নাম ফাতিমা বিনতে সাফওয়ান। তিনি ছিলেন কুরাইশ বংশের।   হিজরত   আবু হুজাইফা প্রথমে মুসলিম কাফেলার সাথে হাবশায় হিজরত করেন আবার মক্কায় ফিরে আসেন এরপর তার স্ত্রী সাহলা বিনতু সুহাইল ও তার পুত্র মোহাম্মদ ইবনে আবী হুজাইফা কে নিয়ে হাবশায় হিজরত করেন। এরপর সালেম কে (রা.) সঙ্গে করে তিনিও মদীনায় হিজরত করে আব্বাত ইবনে বিশর আল আনসারীর অতিথি হলেন। রসুল (সা.) তাদের দু’জনের মধ্যে ভ্রাতৃত্ব প্রতিষ্ঠা করে দেন।   মৃত্যু   আবু হুজাইফা ইবন উতবা ৬৩৩ সালে মৃত্যু বরণ করেন। মৃত্যুকালে তার বয়স হয়েছিল ৫৩ অথবা ৫৪ বছর। নবীর ওফাতের পর আবু বকরের আমলে ইয়ামামা অঞ্চলে মুসাইলামাতুল কাজ্জাব নামের একজন ভণ্ড নবীর আবির্ভাব ঘটে। এর বিরুদ্ধে যুদ্ধ করতে গিয়ে হুজাইফা মারা (শাহাদাত) যান।    আরও দেখুন    আব্বাদ ইবনে বিশর  আব্বাস ইবনে আব্দুল মুত্তালিব  আমর ইবনুল আস   তথ্যসূত্র    বহিঃসংযোগ   বিষয়শ্রেণী:৬৩৩-এ মৃত্যু বিষয়শ্রেণী:পুরুষ সাহাবা বিষয়শ্রেণী:শহীদ সাহাবা বিষয়শ্রেণী:বদর যুদ্ধে অংশগ্রহণকারী সাহাবা
টিয়ক যোরহাট জেলার একটি ছোট শহর যা জেলাসদর যোরহাট থেকে প্রায় ২৫ কি.মি. দূর ।   ভৌগোলিক বিবরণ  টিয়ক -এ অবস্থিত।http://www.maplandia.com/india/assam/jorhat/teok/*  http://www.maphill.com/india/assam/jorhat/teok/   পরিবহন ব্যবস্থা  জাতীয় মহাসড়ক ৩৭ টিয়ক শহর দিয়ে আসামের অন্য়ান্য় অংশের সঙ্গে সংযুক্ত হয়। যোরহাট বিমানবন্দর এই শহরটির নিকটতম শহর।   শিক্ষা ব্যবস্থা   বিদ্যালয়সমূহ  জ্যোতি বিদ্যাপীঠ, টিয়ক  টিয়ক বালক উচ্চ বিদ্যালয়  হোলি ফ্লাওয়ার হাইস্কুল  টিয়ক বালিকা উচ্চ মাধ্যমিক বিদ্যালয়  শিক্ষানিধি (একটি টিউটোরিয়াল হোম ) মিধাখাত তিনালি, টিয়ক  কলেজসমূহ  চন্দ্ৰ কমল বেজবৰুয়া মহাবিদ্যালয়, টিয়ক  টিয়ক কনিষ্ঠ মহাবিদ্যালয়   রাজনীতি  টিয়ক যোরহাট (লোকসভা কেন্দ্র)-এর একটি অংশ।   তথ্যসূত্র
মেয়োনিজ (; ), কথোপকথনে "মায়ো" হিসাবে উল্লেখ করা হয়, এক প্রকার ঘন, শীতল এবং ক্রিমযুক্ত সস, যা সাধারণত স্যান্ডউইচ, হ্যামবার্গার, সালাদ এবং ফ্রেঞ্চ ফ্রাইয়ে ব্যবহৃত হয়। এছাড়া মেয়োনেজ অন্যান্য আরও বিভিন্ন সসের প্রধান উপাদান, যেমন টার্টার সস, ফ্রাই সস, রিমুলাড, সালসা গল্ফ এবং রুইল।Holly Herrick, The French Cook: Sauces, 2013,   মেয়োনিজ হল তেল, ডিমের কুসুম এবং ভিনেগার বা লেবুর রস একটি মিশ্রণ, যাতে অতিরিক্ত স্বাদের জন্য বিভিন্ন ফ্লেভারও যুক্ত করা হয়। এটির রঙ সাধারণত সাদা বা ফ্যাকাশে হলুদ হয়ে থাকে, এবং এর গঠন হালকা ক্রিম থেকে ঘন জেল পর্যন্ত হয়ে থাকে।  যারা ডিমের অ্যালার্জির কারণে মুরগির ডিম এড়িয়ে চলেন, খাদ্যতালিকায় কোলেস্টেরল সীমিত করতে বা নিরামিষাশী হওয়ার কারণে তাদের জন্য বাণিজ্যিক মেয়োনিজের ডিমহীন সংস্করণও তৈরি করা হয়।   ব্যবহারসমূহ  থাম্ব| জান জেলা, উত্তর হল্যান্ড, নেদারল্যান্ডস-এ আলু ভাজার সাথে মেয়োনিজ মেয়োনিজ সাধারণত সারা বিশ্বেই ব্যবহৃত হয় এবং এটি অন্যান্য অনেক সস তৈরির মূল উপাদান। উদাহরণস্বরূপ, ক্লাসিক ফরাসি রন্ধনপ্রণালীতে সস রেমোলাড হল মেয়োনিজ এবং সরিষা, ক্ষীরা, ক্যাপারস, পার্সলে, চেরভিল, তার্খুন এবং সম্ভবত অ্যাঙ্কোভির নির্যাসের মিশ্রণ।   তথ্যসূত্র    বহিঃসংযোগ   মেয়োনিজের ২৫০তম জন্মদিনে এনপিআর-এর রিপোর্ট এবং এর ইতিহাস  বিষয়শ্রেণী:স্পেনীয় রন্ধনশৈলী বিষয়শ্রেণী:ফরাসি রন্ধনশৈলী বিষয়শ্রেণী:সস বিষয়শ্রেণী:ফোড়ন
এইচডি ১০১৮০ () হ্রদ মণ্ডলে অবস্থিত একটি সূর্য-সদৃশ তারা যার চারদিকে অনেকগুলো গ্রহ আছে। তারাটি আবিষ্কারের পর থেকে এযাবৎ অন্তত ৭টি এবং সম্ভবত সর্বোচ্চ ৯টি গ্রহকে এর চারদিকে আবর্তন করতে দেখা গেছে, সে হিসেবে এটি বর্তমানে জানামতে আকাশগঙ্গার সবচেয়ে বেশি গ্রহবিশিষ্ট তারা জগৎ। এর আগে সবচেয়ে গ্রহবহুল কেপলার-১১ এবং ৫৫ ক্যানক্রি এর তুলনায় এর গ্রহের সংখ্যা অনেক বেশি। সূর্য থেকে ১২৭ আলোকবর্ষ দূরে অবস্থিত এই তারাটির বর্ণালি ধরন হচ্ছে "G1 V" অর্থাৎ এটি একটি প্রধান ধারার জি-টাইপ তারা যার পৃষ্ঠের কার্যকরী তাপমাত্রা ৫৯১১ কেলভিন। সূর্যের কার্যকরী তাপমাত্রা ৫৭৭০ কেলভিন, সে হিসেবে তারাটি অনেকটা সূর্যের মতোই।   বৈশিষ্ট্য  লম্বন পরীক্ষা থেকে দেখা গেছে পৃথিবী থেকে তারাটির দূরত্ব ১২৭ আলোকবর্ষ। এর আপাত মান হচ্ছে ৭.৩৩, অর্থাৎ খালি চোখে রাতের আকাশে একে দেখা সম্ভব না, তবে দেখার জন্য একটা ছোট দুরবিনই যথেষ্ট। তারাটির বিষুবলম্ব -৬০° অর্থাৎ ক্রান্তীয় অঞ্চলের উত্তরের অঞ্চল থেকে তারাটি দেখা সম্ভব নয়।  তারার শ্রেণিবিন্যাস এর নিয়ম অনুযায়ী একে G1 V শ্রেণীর অন্তর্ভুক্ত করা হয়েছে, অর্থাৎ এটি একটি জি-ধরনের প্রধান ধারার তারা যা তাপনিউক্লীয় সংযোজন বিক্রিয়ার মাধ্যমে কেন্দ্রভাগে হাইড্রোজেন পুড়িয়ে হিলিয়াম উৎপাদন করছে। তারাটির ভর সূর্যের তুলনায় ৬% বেশি এবং ব্যাসার্ধ্য সূর্যের ব্যাসার্ধ্যের ১২০%। এর দীপন ক্ষমতা সূর্যের দীপন ক্ষমতার ১৪৯%। তারাটির বর্ণমণ্ডলের কার্যকরী তাপমাত্রা ৫৯১১ কেলভিন, অর্থাৎ এটি সূর্যের মতোই হলুদাভ-সবুজ আভা ছড়ায়। এতে হাইড্রোজেন ও হিলিয়ামের তুলনায় ভারী রাসায়নিক মৌলের প্রাচুর্য্য সূর্যের চেয়ে ২০% বেশি। ৭৩০ কোটি বছর বয়সী এই তারাটিতে উল্লেখযোগ্য চৌম্বক ক্রিয়া নেই। ধারণা করা হচ্ছে এটি ২৪ দিনে একবার নিজ অক্ষের চারদিকে আবর্তন করে।   গ্রহমণ্ডল   গ্রহ    তথ্যসূত্র    বহিঃসংযোগ        বিষয়শ্রেণী:জি-ধরনের তারা বিষয়শ্রেণী:হ্রদ মণ্ডল বিষয়শ্রেণী:হেনরি ড্রেপার তালিকা বিষয়শ্রেণী:এইচআইপি বস্তু বিষয়শ্রেণী:তারা জগৎ
সুব্রতা চট্টোপাধ্যায় (১৮ জুলাই ১৯৪১ - ২৫ ফেব্রুয়ারি ২০০৪) ছিলেন একজন ভারতীয় বাঙালি অভিনেত্রী, যিনি বাংলা চলচ্চিত্রে তার কাজের জন্য পরিচিত। তিনি অভিনেতা তরুণ কুমারের স্ত্রী। তিনি বহু চলচ্চিত্রে সফলভাবে অভিনয় করেছেন।  ব্যক্তিগত জীবন সুব্রতা সেনের জন্ম ১৮ জুলাই ১৯৪১ সালে কলকাতায়, সুব্রতা সেন ১৯৬২ সালে তরুণ কুমার চট্টোপাধ্যায়কে বিয়ে করেন এবং একমাত্র কন্যা মনামি বন্দ্যোপাধ্যায়। সুব্রতা চট্টোপাধ্যায় মহানায়ক উত্তম কুমারের ছোট ভাই তরুণ কুমারের স্ত্রী ছিলেন, ইনি ভবানীপুরের গিরিশ মুখার্জী রোডের বাড়ির ছোট বউ। কিন্তু সুব্রতা চট্টোপাধ্যায়ের আসল পরিচয় তিনি এক স্বনামধন্য অভিনেত্রীও ছিলেন।  তিনি ১৯৫৩ সালে শ্বশুর বাড়ী বাংলা চলচ্চিত্রে আত্মপ্রকাশ করেন এবং ২০০ টিরও বেশি চলচ্চিত্রে অভিনয় করেন। তাঁর উল্লেখযোগ্য চলচ্চিত্রগুলির মধ্যে  চিড়িয়াখানা, সাত পাকে বাঁধা, প্রথম কদম ফুল, মেঘ কালো, স্ত্রী, পিতাপুত্র, মেমসাহেব, বিষবৃক্ষ– ইত্যাদি। ‘বেহুলা লক্ষীন্দর’ ছবিতে মনসার চরিত্রে নজর কেড়ে নিয়েছিলেন সুব্রতা। সত্যজিৎ রায়ের ‘চিড়িয়াখানা’তে অভিনয় করে বিএফজেএ শ্রেষ্ঠ সহ-অভিনেত্রী পুরস্কার পেয়েছিলেন। তিনি আসলে তার বেশিরভাগ ছবিতেই একজন সহ-অভিনেত্রী হিসেবে অভিনয় করেছেন।   অভিনীত ছবির তালিকা   পুরস্কার   বেঙ্গল ফিল্ম জার্নালিস্টস অ্যাসোসিয়েশন – চিরিয়াখানার জন্য শ্রেষ্ঠ পার্শ্ব অভিনেত্রীর পুরস্কার (১৯৬৭) পেয়েছিলেন।   তথ্যসূত্র    বহিঃসংযোগ   বিষয়শ্রেণী:বাঙালি অভিনেত্রী বিষয়শ্রেণী:পশ্চিমবঙ্গের অভিনেত্রী বিষয়শ্রেণী:১৯৪০-এ জন্ম বিষয়শ্রেণী:২০০৪-এ মৃত্যু বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী
মুহাম্মদ কায়েস উদ্দিন (১৯৩৭১১ নভেম্বর ২০২১) ছিলেন একজন বাংলাদেশী শিক্ষাবিদ, লেখক ও অধ্যাপক। তিনি বাংলাদেশে দুটি বিশ্ববিদ্যালয় উপাচার্যের দায়িত্ব পালন করেছেন। তিনি কুষ্টিয়া ইসলামী বিশ্ববিদ্যালয়ের ৫ম উপাচার্য ছিলেন। এছাড়াও তিনি বাংলাদেশ উন্মুক্ত বিশ্ববিদ্যালয়ের উপাচার্য হিসাবে দায়িত্ব পালন করেন। ১৯৭৪ সালে পোস্ট-ডক্টরেল গবেষণার জন্য কমনওয়েলথ ফেলোশিপ লাভ করেছিলেন।   প্রাথমিক জীবন  কায়েস উদ্দিন ১৯৩৭ সালের ১৫ জুলাই চাঁপাইনবাবগঞ্জ জেলার গোমস্তাপুর উপজেলাস্থ আলীনগর ইউনিয়নে জন্মগ্রহণ করেন। ১৯৫৭ সালে তিনি রাজশাহী বিশ্ববিদ্যালয় থেকে অনার্স পাশ করেন। ১৯৫৭ সালে স্নাতক পরীক্ষায় ডিস্টিংশনসহ প্রথম বিভাগে প্রথম স্থান অধিকার করায় রাজশাহী বিশ্বদ্যিালয় কর্তৃপক্ষ কায়েস উদ্দিনকে স্বর্ণপদক প্রদান করে। ১৯৬১ সালে যুক্তরাজ্যের গ্লাসগো বিশ্ববিদ্যালয়ের পিএইচডি গবেষণার জন্য কমনওয়েলথ স্কলারশীপ এবং ১৯৭৪ সালে ইম্পেরিয়াল কলেজ অব সায়েন্স এন্ড টেকনোলোজিতে পোস্ট-ডক্টরেল গবেষণার জন্য কমনওয়েলথ একাডেমিক স্টাফ ফেলোশিপ লাভ করেন।   ইবিতে নিয়োগ প্রাপ্তি  তিনি ১৯৯৭ সালে ইসলামী বিশ্ববিদ্যালয়ে উপাচার্য হিসাবে দায়িত্ব গ্রহণ করেন, এবং এখানে ৩ বছর দায়িত্ব পালনের পরে বাংলাদেশ উন্মুক্ত বিশ্ববিদ্যালয়ে উপাচার্য হিসাবে যোগদান করেন। দুর্নীতি, দলীয়করণ, স্বজনপ্রীতি ও আঞ্চলিকতার অভিযোগ এনে ক্যাম্পাসে ছাত্র-শিক্ষকের আন্দোলন শুরু হয়। আন্দোলনে তিনি পদত্যাগ করতে বাধ্য হন, ২০০০ সালের ১৯ অক্টোবর উপাচার্য পদ থেকে পদত্যাগ করেন।   মৃত্যু  কায়েস উদ্দীন ১১ নভেম্বর ২০২১ সালে ৮৪ বছর বয়সে রাজশাহীস্থ নিজ বাসভবনে মৃত্যুবরণ করেন। তাঁকে রাজশাহী বিশ্ববিদ্যালয়ের কেন্দ্রীয় মসজিদে জানাজা শেষে বিশ্ববিদ্যালয়ের কবরস্থানে দাফন করা হয়। দৈনিক ভোরের কাগজ অনুযায়ী, তিনি গত এক বছর ধরে ডিমেনশিয়ায় আক্রান্ত ছিলেন।  তথ্যসূত্র  বিষয়শ্রেণী:১৯৩৭-এ জন্ম বিষয়শ্রেণী:২০২১-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:চাঁপাইনবাবগঞ্জ জেলার ব্যক্তি বিষয়শ্রেণী:ইসলামী বিশ্ববিদ্যালয়, বাংলাদেশের উপাচার্য বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশী রসায়নবিদ বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী
ইকবাল আহমেদ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় খানাকুল বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:হুগলি জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
একটি সামরিক অভিযান হল একটি রাষ্ট্রের সমন্বিত সামরিক কর্ম, বা একটি উন্নয়নশীল পরিস্থিতির প্রতিক্রিয়ায় একটি অ-রাষ্ট্রীয় অভিনেতা। এই ক্রিয়াগুলি রাষ্ট্র বা অভিনেতার পক্ষে পরিস্থিতি সমাধানের জন্য একটি সামরিক পরিকল্পনা হিসাবে নকশা করা হয়েছে। অভিযানগুলো একটি যুদ্ধ বা অ-যুদ্ধ প্রকৃতির হতে পারে এবং জাতীয় নিরাপত্তার উদ্দেশ্যে একটি সাঙ্কেতিক নাম দ্বারা উল্লেখ করা যেতে পারে। সামরিক অভিযানগুলো প্রায়শই তাদের প্রকৃত কর্মক্ষম উদ্দেশ্যগুলির চেয়ে সাধারণভাবে গৃহীত সাধারণ ব্যবহারের নামের জন্য পরিচিত।   সামরিক অভিযানের ধরন   সামরিক অভিযানগুলোকে বল প্রয়োগের স্কেল এবং সুযোগ ও বৃহত্তর সংঘাতের উপর তাদের প্রভাব দ্বারা শ্রেণীবদ্ধ করা যেতে পারে। সামরিক অভিযানের সুযোগ হতে পারে:   থিয়েটার: এটি একটি বৃহৎ, প্রায়শই মহাদেশীয়, অভিযানের এলাকায় একটি অভিযানকে বর্ণনা করে এবং দ্বন্দ্বের জন্য একটি কৌশলগত জাতীয় প্রতিশ্রুতির প্রতিনিধিত্ব করে, যেমন অপারেশন বারবারোসা, সাধারণ লক্ষ্যগুলির সাথে যা সামরিক বাহিনীর বাইরে বিবেচনার ক্ষেত্রগুলিকে অন্তর্ভুক্ত করে, যেমন সংশ্লিষ্ট এলাকায় সামরিক লক্ষ্যে অর্থনৈতিক ও রাজনৈতিক প্রভাব।  প্রচারণা: এটি হয় অপারেশন থিয়েটারের একটি উপসেট, অথবা আরও সীমিত ভৌগোলিক এবং কর্মক্ষম কৌশলগত প্রতিশ্রুতি, যেমন ব্রিটেনের যুদ্ধ, এবং একটি সংঘাতের জন্য মোট জাতীয় প্রতিশ্রুতির প্রতিনিধিত্ব করার প্রয়োজন নেই, বা সামরিক প্রভাবের বাইরে বৃহত্তর লক্ষ্যগুলি বর্ণনা করে।  যুদ্ধ: এটি একটি অভিযানের একটি উপসেটকে বর্ণনা করে যার নির্দিষ্ট সামরিক লক্ষ্য এবং ভৌগোলিক উদ্দেশ্য থাকবে, সেইসাথে স্পষ্টভাবে সংজ্ঞায়িত বাহিনীর ব্যবহার, যেমন গ্যালিপলির যুদ্ধ, যা কার্যত একটি সম্মিলিত অস্ত্র অভিযান ছিল যা মূলত ডার্দানেলেস অভিযানের অংশ হিসেবে "ডারদানেলেস ল্যান্ডিং" নামে পরিচিত, যেখানে প্রায় ৪,৮০,০০০ মিত্রবাহিনী অংশ নিয়েছিল।  নিযুক্তি: এটি একটি কৌশলগত যুদ্ধ ঘটনা বা একটি নির্দিষ্ট এলাকা বা উদ্দেশ্যের জন্য স্বতন্ত্র ইউনিটের ক্রিয়াকলাপের মাধ্যমে বর্ণনা করে। উদাহরণস্বরূপ কুর্স্কের যুদ্ধ, যা জার্মান উপাধি থেকে অপারেশন সিটাডেল নামেও পরিচিত, এতে অনেকগুলো পৃথক বাগদান অন্তর্ভুক্ত ছিল, যার মধ্যে কয়েকটি প্রোখোরোভকার যুদ্ধে একত্রিত হয়েছিল। কুর্স্কের যুদ্ধে প্রাথমিক জার্মান আক্রমণাত্মক অভিযানের বর্ণনা ছাড়াও, দুটি সোভিয়েত পাল্টা-আক্রমণাত্মক অভিযানও অন্তর্ভুক্ত ছিল: অপারেশন কুতুজভ এবং অপারেশন পোলকোভোডেটস রুমিয়ন্তসেভ।  ধর্মঘট: এটি একটি নির্দিষ্ট লক্ষ্যের উপর একটি একক আক্রমণ বর্ণনা করে। এটি প্রায়শই একটি বিস্তৃত ব্যস্ততার অংশ গঠন করে। ধর্মঘটগুলোর একটি সুস্পষ্ট লক্ষ্য রয়েছে, যেমন বিমানবন্দরগুলোকে অকার্যকর করা, শত্রু নেতাদের হত্যা করা বা শত্রু সেনাদের সামরিক সরবরাহ সীমিত করা।   সংজ্ঞা    যুদ্ধের কর্মক্ষম স্তর   অভিযানের কৌশলগত উদ্দেশ্য এবং একটি সম্পৃক্ততার কৌশলের মধ্যে যুদ্ধের কর্মক্ষম স্তর মোটামুটি মধ্যম স্থল দখল করে। এটি বর্ণনা করে "সাধারণভাবে সামরিক কৌশল, সাধারণভাবে যুদ্ধ পরিচালনা এবং কৌশলের মধ্যে যুদ্ধের একটি স্বতন্ত্র মধ্যবর্তী স্তর, যার মধ্যে স্বতন্ত্র যুদ্ধ জড়িত"।Glantz, Soviet Military Operational Art, p.10. উদাহরণস্বরূপ, দ্বিতীয় বিশ্বযুদ্ধের সময় ধারণাটি সোভিয়েত ট্যাঙ্ক সেনাবাহিনীর ব্যবহারে প্রয়োগ করা হয়েছিল।Armstrong, Red Army Tank Commanders, p.13.   টীকা    তথ্যসূত্র   আর্মস্ট্রং, রিচার্ড এন. রেড আর্মি ট্যাঙ্ক কমান্ডারস: দ্য আর্মার্ড গার্ডস। অ্যাটগ্লেন, পেন: শিফার সামরিক ইতিহাস, ১৯৯৪। ।  গ্ল্যান্টজ, ডেভিড এম. সোভিয়েত মিলিটারি অপারেশনাল আর্ট: ইন পারস্যুট অফ ডিপ ব্যাটেল। লন্ডন: ফ্র্যাঙ্ক ক্যাস, ১৯৯১। , ।  বিষয়শ্রেণী:সামরিক অভিযান